2016. gada 14. septembrī Rīkojums Nr. 512

Rīgā (prot. Nr. 45  1. §)

**Grozījumi Ministru kabineta 2016. gada 16. augusta rīkojumā Nr. 444**

**"Par Latvijas–Krievijas starpvaldību komisiju"**

Izdarīt Ministru kabineta 2016. gada 16. augusta rīkojumā Nr. 444 "Par Latvijas–Krievijas starpvaldību komisiju" (Latvijas Vēstnesis, 159. nr.) šādus grozījumus:

1. Aizstāt 1. punkta daļā "Komisijas locekļi" vārdus:

1.1. "D. Garančs – Ārlietu ministrijas Politiskā direktora biroja padomnieks" ar vārdiem "D. Garančs – Ārlietu ministrijas Pirmā divpusējo attiecību departamenta direktors";

1.2. "I. Šņuciņš – Finanšu ministrijas valsts sekretāra vietnieks nodokļu, muitas un grāmatvedības jautājumos" ar vārdiem "I. Šņucins – Finanšu ministrijas valsts sekretāra vietnieks nodokļu, muitas un grāmatvedības jautājumos".

2. Papildināt 1. punkta daļu "Komisijas locekļi" ar vārdiem "A. Vilcāns – Ārlietu ministrijas Pirmā divpusējo attiecību departamenta Krievijas nodaļas speciālo uzdevumu vēstnieks" (alfabēta secībā).

3. Aizstāt 1. punkta daļā "Komisijas sekretāre" vārdus "I. Ozoliņa – Latvijas Republikas vēstniecības Krievijas Federācijā otrā sekretāre" ar vārdiem "I. Ozoliņa – Ārlietu ministrijas Pirmā divpusējo attiecību departamenta Krievijas nodaļas pirmā sekretāre".

Ministru prezidents Māris Kučinskis

Ārlietu ministrs Edgars Rinkēvičs